Na osnovu člana 133 stav 5 Opšteg zakona o obrazovanju i vaspitanju ("Službeni list RCG", br. 64/02, 31/05 i 49/07 i "Službeni list CG", br. 45/10 i 45/11), Ministarstvo prosvjete i sporta, donijelo je

**PRAVILNIK**

**O BLIŽIM KRITERIJUMIMA I USLOVIMA ZA DODJELU STIPENDIJA TALENTOVANIM UČENICIMA OSNOVNIH I SREDNJIH ŠKOLA**

(Objavljen u "Sl. listu Crne Gore", br. 41 od 30. jula 2012)

**Sadržaj**

**Član 1**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Ovim pravilnikom propisuju se bliži kriterijumi i uslovi za dodjelu stipendija talentovanim učenicima osnovnih i srednjih škola (u daljem tekstu: talentovani učenici).

**Pravo na stipendiju**

**Član 2**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Pored uslova propisanih Zakonom, pravo na stipendiju imaju talentovani učenici koji blagovremeno i uspješno ispunjavaju obaveze propisane statutom škole.

**Karakter stipendije**

**Član 3**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Dodjela stipendija talentovanim učenicima vrši se na osnovu javnog konkursa koji raspisuje organ državne uprave nadležan za poslove prosvjete i sporta (u daljem tekstu: Ministarstvo) najmanje mjesec dana prije početka školske godine.  
     Stipendija talentovanim učenicima se dodjeljuje bez obaveze vraćanja i isplaćuje se u mjesečnom novčanom iznosu u deset jednakih mjesečnih rata.

**Javni konkurs**

**Član 4**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Javni konkurs za dodjelu stipendija objavljuje se u štampanom mediju koji izlazi u Crnoj Gori i na internet stranici Ministarstva i sadrži:  
     - broj stipendija;  
     - uslove za dodjelu stipendija;  
     - obrazovne profile za deficitarne kvalifikacije;  
     - kriterijume za vrednovanje;  
     - spisak potrebnih dokumenata (prijedlog nastavničkog vijeća, uvjerenje o postignutom uspjehu, dokaz o osvojenim nagradama i dr.);  
     - rok za podnošenje dokumentacije; i  
     - druge podatke.

**Dokazi**

**Član 5**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Uspjeh učenika dokazuje se uvjerenjem škole u kojoj je učenik pohađao prethodni razred.  
     Nagrade sa takmičenja dokazuju se diplomama organizatora takmičenja.

**Kriterijumi**

**Član 6**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Dodjela stipendija talentovanim učenicima vrši se na osnovu sljedećih kriterijuma:  
     1) uspjeha ostvarenog u prethodnom školovanju osnovne, odnosno srednje škole,  
     2) osvojenih nagrada na državnim i međunarodnim takmičenjima (za učenike osnovne škole nagrade stečene u toku osnovnog obrazovanj a, a za učenike srednje škole nagrade stečene u toku srednjeg obrazovanja).

**Vrednovanje kriterijuma**

**Član 7**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Kriterijum iz člana [6](http://www.podaci.net/sllistcg/prikaz-b.php?db=&what=P-bkudst04v1241&draft=0&html=&nas=23575&nad=4&god=2012&status=1#clan6) stav 1 tačka 1 ovog pravilnika vrednuje se tako što se prosječna ocjena pomnoži sa korektivnim faktorom 5.  
     Kriterijumi iz člana [6](http://www.podaci.net/sllistcg/prikaz-b.php?db=&what=P-bkudst04v1241&draft=0&html=&nas=23575&nad=4&god=2012&status=1#clan6) stav 1 tačka 2 ovog pravilnika, vrednuju se i to:  
     1) Državno takmičenje u znanju:  
     - prva nagrada 20 bodova  
     - druga nagrada 18 bodova  
     - treća nagrada 16 bodova  
     2) Ostala državna takmičenja:  
     - prva nagrada 16 bodova  
     - druga nagrada 14 bodova  
     - treća nagrada 12 bodova  
     3) Međunarodno takmičenje u znanju:  
     - prva nagrada 30 bodova  
     - druga nagrada 28 bodova  
     - treća nagrada 26 bodova  
     4) Ostala međunarodna takmičenja:  
     - prva nagrada 26 bodova  
     - druga nagrada 24 boda  
     - treća nagrada 22 boda.  
     Za nagrade stečene u kolektivnim nastupima broj bodova se utvrđuje tako što se bodovi iz stava 2 ovog člana dijele sa brojem nosilaca nagrade.

**Deficitarne kvalifikacije**

**Član 8**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     U javnom konkursu se posebno raspisuje određeni broj stipendija za učenike srednjih škola koji se obrazuju za obrazovni profil za deficitarne kvalifikacije.  
     Učenici iz stava 1 ovog člana se vrednuju u skladu sa kriterijumima iz čl. 6 i 7 ovog pravilnika.  
     Deficitarne kvalifikacije iz stava 1 ovog člana, utvrđuje Ministarstvo na prijedlog Centra za stručno obrazovanje i Zavoda za zapošljavanje Crne Gore.

**Odluka o dodjeli i prestanku stipendije**

**Član 9**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Odluku o dodjeli i prestanku stipendije talentovanim učenicima saglasno Zakonu, donosi komisija koju imenuje Ministarstvo.  
     Ukoliko je učenik, odnosno roditelj učenika, nezadovoljan odlukom komisije iz stava 1 ovog člana, ima pravo prigovora ministru prosvjete i sporta (u daljem tekstu: ministar), u roku od osam dana od dana prijema obavještenja.  
     Odluka ministra je konačna.

**Prestanak važnosti**

**Član 10**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Danom stupanja na snagu ovog pravilnika prestaje da važi Pravilnik o uslovima i kriterijumima za dodjelu stipendija talentovanim učenicima ("Službeni list RCG", broj 41/04).

**Stupanje na snagu**

**Član 11**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Ovaj pravilnik stupa na snagu osmog dana od dana objavljivanja u "Službenom listu Crne Gore".  
     Broj: 05-1-464  
     Podgorica, 18. jula 2012. godine  
     Ministar, Slavoljub Stijepović, s.r.